**ΕΛΛΗΝΙΚΗ ΔΗΜΟΚΡΑΤΙΑ ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΝΟΜΟΣ ΗΛΕΙΑΣ
ΔΗΜΟΣ ΑΝΔΡΑΒΙΔΑΣ-ΚΥΛΛΗΝΗΣ**

**Αριθμ. Πρωτ. : 12023/24-09-2025**

**ΠΡΟΚΗΡΥΞΗ ΑΝΟΙΚΤΗΣ ΔΙΑΔΙΚΑΣΙΑΣ ΜΕΣΩ ΤΟΥ ΕΘΝΙΚΟΥ ΣΥΣΤΗΜΑΤΟΣ
ΗΛΕΚΤΡΟΝΙΚΩΝ ΔΗΜΟΣΙΩΝ ΣΥΜΒΑΣΕΩΝ ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΚΑΤΑΣΚΕΥΗΣ ΕΡΓΟΥ ΠΡΟΫΠΟΛΟΓΙΣΜΟΥ 350.000,00 € ΜΕ Φ.Π.Α.**

Ο Δήμος Ανδραβίδας - Κυλλήνης, προκηρύσσει ανοικτή διαδικασίας μέσω του εθνικού συστήματος ηλεκτρονικών δημοσίων συμβάσεων για την ανάθεση του έργου με τίτλο:

1. **«ΒΕΛΤΙΩΣΗ ΒΑΤΟΤΗΤΑΣ ΜΕ ΤΟΠΙΚΕΣ ΠΑΡΕΜΒΑΣΕΙΣ ΟΔΩΝ ΔΗΜΟΥ ΑΝΔΡΑΒΙΔΑΣ – ΚΥΛΛΗΝΗΣ»**

**ΑΡ.ΜΕΛ. 32/2025**

εκτιμώμενης αξίας: 282.258,06 **€ προ Φ.Π.Α. (24%)**

**Απαγορεύονται οι εναλλακτικές προσφορές
Σύντομη Περιγραφή έργου:**

Το έργο αφορά εργασίες βελτίωσης βατότητας οδών σε σημεία που έχουν υποστεί σημαντικές φθορές, κάνοντας επικίνδυνη τη διέλευσή .Επιπλέον αφορά την ασφαλτόστρωση της επέκτασης οδών σε περιοχές που έχουν οικοδομηθεί και κατοικηθεί τα τελευταία χρόνια στις παρυφές των οικισμών, αυξάνοντας τη διέλευση πεζών και οχημάτων επ’ αυτών. Οι εργασίες προβλέπεται να πραγματοποιηθούν εντός της Δημοτικής Κοινότητας Βάρδας, των Τοπικών Κοινοτήτων Παλαιάς Μανωλάδας, Νέας Μανωλάδας, Κουγαιίκων και στον δρόμο που συνδέει το φράγμα του Πηνειού ποταμού με την Τ. Κ. του Μπορσίου όπως περιγράφονται αναλυτικά στην αριθμ.32/2025 συνταχθείσα μελέτη.

ΣΤΟΙΧΕΙΑ ΦΟΡΕΑ

Τύπος Αναθέτουσας Αρχής: ΔΗΜΟΣ ΑΝΔΡΑΒΙΔΑΣ – ΚΥΛΛΗΝΗΣ

NUTS: EL633 (Π.Ε. ΗΛΕΙΑΣ), EL634 (ΔΗΜΟΣ ΑΝΔΡΑΒΙΔΑΣ -ΚΥΛΛΗΝΗΣ)

Δ/νουσα Υπηρεσία: Δ/ΝΣΗ Τ.Υ.- ΠΕΡ/ΝΤΟΣ & ΠΟΛ/ΜΙΑΣ ΔΗΜΟΥ ΑΝΔΡΑΒΙΔΑΣ - ΚΥΛΛΗΝΗΣ

Διεύθυνση: οδός Πολυτεχνείου αριθ. 2, Τ.Κ. 27053, Λεχαινά
Πληροφορίες: Κορδονούρης Γιώργος Τηλέφωνα: 26233 60840/861

E-mail: e-diagonismos@andravida-killini.gr

Ιστοσελίδα Δήμου Ανδραβίδας - Κυλλήνης: <http://www.andravida-killini.gr/>

1. **ΕΠΙΚΟΙΝΩΝΙΑ**

Προσφέρεται ελεύθερη, πλήρης, άμεση και δωρεάν ηλεκτρονική πρόσβαση στα έγγραφα της σύμβασης στον ειδικό, δημόσια προσβάσιμο, χώρο "ηλεκτρονικοί διαγωνισμοί" της πύλης [www.promitheus.gov.gr](http://www.promitheus.gov.gr)

**ΣΤΟΙΧΕΙΑ ΔΙΑΓΩΝΙΣΜΟΥ
Είδος σύμβασης: ΕΡΓΟ**

Τόπος Εκτέλεσης σύμβασης: NUTS EL633 (Π.Ε. ΗΛΕΙΑΣ), NUTS EL633 ΔΗΜΟΣ ΑΝΔΡΑΒΙΔΑΣ -ΚΥΛΛΗΝΗΣ) Διαδικασία Ανάθεσης:

Ανοικτή διαδικασία για την σύναψη ηλεκτρονικών δημοσίων συμβάσεων κάτω των ορίων του Ν. 4412/16, όπως ισχύει με τις τροποποιήσεις αυτού βάσει Ν. 4782/2021.

 **Κριτήριο Ανάθεσης της σύμβασης:**

Η πλέον συμφέρουσα από οικονομική άποψη προσφορά μόνο βάσει της τιμής (χαμηλότερη τιμή) με επί μέρους ποσοστά έκπτωσης , αρθρο 95 παρ. 2α του Ν. 4412/16.

**Ημερομηνία και ώρα λήξης της προθεσμίας υποβολής των προσφορών:**

Ορίζεται η **14/10/2025** ημέρα **Τρίτη** και ώρα **10:00π.μ.**

**Φάκελοι Προσφορών:**

Οι προσφορές υποβάλλονται από τους ενδιαφερομένους ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr) του ΕΣΗΔΗΣ, μέχρι την προαναφερθείσα καταληκτική ημερομηνία και ώρα, σε ηλεκτρονικό φάκελο του υποσυστήματος. Στον ηλεκτρονικό φάκελο προσφοράς θα περιέχονται:

α) ένας (υπο)φακελος με την ένδειξη "Δικαιολογητικά Συμμετοχής" και β) ένας (υπο)φάκελος με την ένδειξη "Οικονομική Προσφορά"

**Δικαιούμενοι να συμμετάσχουν στο διαγωνισμό:**

α. Εγγεγραμμένες στο Μητρώο Εργοληπτικών Επιχειρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ.ΔΙ.., εφόσον ανήκουν στην  κατηγορία **ΟΔΟΠΟΙΙΑΣ** και που είναι εγκατεστημένα σε: α) σε κράτος-μέλος της Ένωσης, β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ' της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οι ανωτέρω οικονομικοί φορείς θα πρέπει να πληρούν τα κριτήρια της με αριθ. απόφ. Δημοτικής Επιτροπής **226/2025 /11-07-2025 (ΑΔΑ:9ΠΗΨΩΨΓ-ΒΦΠ**) εγκεκριμένης Διακήρυξης του έργου του θέματος και να μπορούν να τα επαληθεύσουν σύμφωνα με τα οριζόμενα στην πιο πάνω Διακήρυξη.

**Εγγύηση Συμμετοχής:**

Για τη συμμετοχή στο διαγωνισμό απαιτείται κατάθεση εγγυητικής επιστολής από τους συμμετέχοντες οικονομικούς φορείς, κατά τους όρους της παρ. 1α του άρθρου 72 του ν.4412/2016, εγγυητικής επιστολής συμμετοχής, που ανέρχεται στο ποσό του ύψους **5.130,00 €**ΕΥΡΩ
Ο χρόνος ισχύος των προσφορών:

Κάθε υποβαλλόμενη προσφορά δεσμεύει τον συμμετέχοντα στον διαγωνισμό κατά τη διάταξη του άρθρου 97 του ν. 4412/2016, για διάστημα δέκα (10) μηνών, από την ημερομηνία λήξης της προθεσμίας υποβολής των προσφορών.

Αύξων Αριθμός Συστήματος του Ηλεκτρονικού Διαγωνισμού: 216483

**Ημερομηνία και ώρα ηλεκτρονικής** **αποσφράγισης των προσφορών:**

Ορίζεται η **20**/10/2025 ημέρα **Δευτέρα** και ώρα **10:00π.μ.**

**Γλώσσα Σύνταξης Προσφορών**

Οι προσφορές και τα περιλαμβανόμενα σε αυτές στοιχεία καθώς και τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφραση τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η συνθήκη της Χάγης της 5.10.1961 που κυρώθηκε με τον Ν. 1497/84(Α' 188).

**Χρηματοδότηση Έργου**

Το έργο χρηματοδοτείται χρηματοδοτείται από το Υπουργείο Μετανάστευσης και Ασύλου / Ταμείο Αλληλεγγύης του άρθρου 196 του ν. 4662/2020 (ΑΔΑ 686646ΜΔΨΟ-012) με την αρ. πρωτ. 59566/03-04-2025 Διαπιστωτική Απόφαση Έγκρισης Χρηματοδότησης Προτεινόμενου Έργου του Δήμου Ανδραβίδας-Κυλλήνης ,με το ποσό των **350.000,00 €.**

Δεν προβλέπεται χορήγηση προκαταβολής.

Δεν προβλέπεται χορήγηση πριμ.

**Προθεσμία Εκτέλεσης**

Η συνολική προθεσμία εκτέλεσης του έργου είναι **εννέα** (09) ΜΗΝΕΣ από την υπογραφή και την ανάρτηση στο ΚΗΜΔΗΣ της Σύμβασης.

Δεν προβλέπονται τμηματικές προθεσμίες.

**Διαδικασίες προσφυγής**

Σύμφωνα με το άρθρο 4.3 της διακήρυξης

**Λοιπές πληροφορίες**

Το αποτέλεσμα της Δημοπρασίας θα εγκριθεί από την Δημοτική Επιτροπή του Δήμου Ανδραβίδας - Κυλλήνης.

**Ο Δήμαρχος**

**ΛΕΝΤΖΑΣ ΙΩΑΝΝΗΣ**